**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**«......» «........................» 2017 թվականի N ...... - Ա**

**«ՀԱՅԿԱԿԱՆ ՄԻՐԳ» ԲԱՑ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ԿԱՆՈՆԱԴՐԱԿԱՆ ԿԱՊԻՏԱԼԸ ՆՎԱԶԵՑՆԵԼՈՒ, ԳՈՒՅՔ ԱՄՐԱՑՆԵԼՈՒ, ԳՈՒՅՔ ՕՏԱՐԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ ՀԱՆՁՆԵԼՈՒ ՄԱՍԻՆ**

Հիմք ընդունելով «Բաժնետիրական ընկերությունների մաuին» Հայաuտանի Հանրա­պետության oրենքի 36-րդ հոդվածը ու 68-րդ հոդվածի 7-րդ մաuը, Հայաuտանի Հանրա­պետության հողային օրենսգրքի 47-րդ և 75-րդ հոդվածները և «Պետական կառավարչական հիմնարկների մասին» Հայաստանի Հանրապետության օրենքի 4-րդ հոդվածը և «Պետական ոչ առևտրային կազմակերպությունների մասին» Հայաստանի Հանրապետության օրենքի 5-րդ հոդվածը հոդվածը` Հայաստանի Հանրապետության կառավարությունը **որոշում է**.

1. Թույլատրել Հայաստանի Հանրապետության գյուղատնտեսության նախարարության ենթակայության «Հայկական միրգ» բաց բաժնետիրական ընկերությանը (այսուհետ՝ Ընկերություն) սեփականության իրավունքով իրեն պատկանող Հայաստանի Հանրապետության Արմավիրի մարզի Վաղարշապատ համայնքում գտնվող 74480000 դրամ գնահատված արժեքով՝ 4,8025 հեկտար (սեփականության իրավունքի գրանցման վկայական` N 08112012-04-0261) և 10,1902 հեկտար (սեփականության իրավունքի գրանցման վկայական` N 08112012-04-0261) անշարժ գույքով և այդ գույքի վրա կատարած 31129978 դրամ հաշվեկշռային արժեքով բարելավումներով, ինչպես նաև 24982318 դրամ հաշվեկշռային արժեքով գույքով՝ համաձայն հավելված N1-ի և հավելված N2-ի վճարել ընկերության կողմից տեղաբաշխված՝ պետությանը պատկանող համապատասխան թվով բաժնետոմսերի՝ Հայաստանի Հանրապետության օրենսդրությամբ սահմանված կարգով ձեռքբերման դիմաց:

2. Ընկերության կողմից ձեռք բերված բաժնետոմսերի մարման միջոցով` Հայաստանի Հանրապետության օրենսդրությամբ սահմանված կարգով` համապատասխան չափով նվազեցնել ընկերության կանոնադրական կապիտալը:

3. Սույն որոշման 1-ին կետում նշված գույքի սեփականության իրավունքը պետությանը փոխանցվելուց առաջացող ավելացված արժեքի հարկը և շահութահարկը վճարել «Հայաuտանի Հանրապետության 2017 թվականի պետական բյուջեի մաuին» Հայաuտանի Հանրապետության oրենքի 9-րդ հոդվածի 9-րդ մասով uահմանված կարգով:

4. Հայաստանի Հանրապետության կողմից ձեռք բերված` սույն որոշման 1-ին կետում նշված գույքը ամրացնել «Հայաստանի Հանրապետության գյուղատնտեսության նախարարության աշխատակազմ» պետական կառավարչական հիմնարկին:

5. Հայաստանի Հանրապետության գյուղատնտեսության նախարարին` սույն որոշումն ուժի մեջ մտնելուց հետո եռամսյա ժամկետում Հայաստանի Հանրապետության օրենսդրությամբ սահմանված կարգով ապահովել՝

1) պետությանը պատկանող Ընկերության տեղաբաշխված բաժնետոմսերի մի մասի ձեռքբերումը և դրա դիմաց գույքով վճարումը.

2) Ընկերության կողմից ձեռք բերված բաժնետոմսերի մարման միջոցով` համապատասխան չափով նվազեցնել ընկերության կանոնադրական կապիտալը.

3) Ընկերության կանոնադրական կապիտալի փոփոխումը և, դրանով պայմանավորված, կանոնադրության փոփոխության գրանցումը.

4) Ընկերությունից «Հայաստանի Հանրապետության գյուղատնտեսության նախարարության աշխատակազմ» պետական կառավարչական հիմնարկին սույն որոշման 1-ին կետում նշված գույքի հանձնման-ընդունման աշխատանքների կատարումը:

6. Սահմանել, որ սույն որոշման 5-րդ կետի 4-րդ ենթակետից բխող գույքային իրավունքների պետական գրանցման հետ կապված ծախսերը, ինչպես նաև նույն կետի 3-րդ ենթակետից բխող Ընկերության կանոնադրության փոփոխությունների հետ կապված ծախսերը իրականացվում են Ընկերության միջոցների հաշվին:

7. Սույն որոշման 4-րդ կետով «Հայաստանի Հանրապետության գյուղատնտեսության նախարարության աշխատակազմ» պետական կառավարչական հիմնարկին ամրացված Հայաստանի Հանրապետության Արմավիրի մարզի Վաղարշապատ համայնքում գտնվող 74 480 000 դրամ գնահատված արժեքով՝ 4,8025 հեկտար (սեփականության իրավունքի գրանցման վկայական` N 08112012-04-0261) և 10,1902 հեկտար (սեփականության իրավունքի գրանցման վկայական` N 08112012-04-0261) անշարժ գույքը, ինչպես նաև N1 հավելվածի գույքը՝ անհատույց և անժամկետ օգտագործման իրավունքով հանձնել «Նորատունկ» փակ բաժնետիրական ընկերությանը:

8. «Հայաստանի Հանրապետության գյուղատնտեսության նախարարության աշխատակազմ» պետական կառավարչական հիմնարկին սույն որոշման N2 հավելվածով հանձնված գույքից անհատույց և անժամկետ օգտագործման իրավունքով ամրացնել.

1) «Բանջարաբոստանային և տեխնիկական մշակաբույսերի գիտական կենտրոն» պետական ոչ առևտրային կազմակերպությանը «Նիվա XTA212140D21 – 25605» մակնիշի, 816OV61 պետական համարանիշի ավտոմեքենան.

2) «Երկրագործության գիտական կենտրոն» պետական ոչ առևտրային կազմակերպությանը «Նիվա XTA212140D21–36892» մակնիշի, 818OV61 պետական համարանիշով ավտոմեքենան.

3) «Սերմերի գործակալություն» պետական ոչ առևտրային կազմակերպությանը «Նիվա XTA212140D21–37029 մակնիշի», 817OV61 պետական համարանիշի ավտոմեքենան:

9. Հայաստանի Հանրապետության գյուղատնտեսության նախարարին՝ սույն որոշման 8-րդ կետով նախատեսված գույքի ամրացման նպատակով կնքել գույքի անհատույց, անժամկետ օգտագործման պայմանագիր (այսուհետ՝ պայմանագիր) դրանում սահմանելով, որ պայմանագրից ծագող գույքային իրավունքների պետական գրանցման ծախսերը ենթակա են իրականացման համապատասխան կազմակերպությունների միջոցների հաշվին:

10. Հայաստանի Հանրապետության գյուղատնտեսության նախարարին՝ սույն որոշումն ուժի մեջ մտնելուց հետո Հայաստանի Հանրապետության օրենսդրությամբ սահմանված կարգով երկամսյա ժամկետում ապահովել գույքի օտարման գործընթացը ՝ համաձայն N 3 հավելվածի:

11. Հայաստանի Հանրապետության գյուղատնտեսության նախարարին՝ սույն որոշման 5-րդ կետում նախատեսված աշխատանքների ավարտից հետո, մեկամսյա ժամկետում ապահովել «Նորատունկ» փակ բաժնետիրական ընկերության հետ սույն որոշման 7-րդ կետում նշված գույքի անհատույց, անժամկետ օգտագործման պայմանագրի (այսուհետ՝ պայմանագիր) կնքումը դրանում սահմանելով, որ՝

1) «Նորատունկ» փակ բաժնետիրական ընկերությունը պարտավոր է՝

ա. նպատակային օգտագործել հողատարածքը՝ կազմակերպելով ցանքաշրջանառություն, պահպանելով հողի բերրիությունը և վերարտադրողականությունը,

բ. 2018-2019 թվականների ընթացքում նշված հողատարածքի վրա ձևավորել ժամանակակից տեխնոլոգիաներով հագեցած ցուցադրական տնկարան և սույն որոշումն ուժի մեջ մտնելուց հետո 2-րդ տարվանից սկսած արտադրել կորիզավոր, հնդավոր և այլ պտղատեսակների բարձրորակ, ժամանակակից ինտենսիվ այգեգործության պահանջներին համապատասխան տնկիներ և արմատակալներ՝ տարեկան շուրջ 100 000 (հարյուր հազար) հատ,

գ. պայմանագիրն ուժի մեջ մտնելուց հետո երկու տարվա ընթացքում կատարել 77 (յոթանասունյոթ) մլն դրամի ներդրումներ՝ որից 37 (երեսունյոթ) մլն դրամը պայմանագրի կնքումից հետո առաջին տարում, 40 (քառասուն) մլն դրամը՝ երկրորդ տարում,

դ. Հայաստանի Հանրապետության գյուղատնտեսության նախարարության հետ համաձայնեցված ծրագրին համապատասխան անհատույց տրամադրել իր փորձը ու գիտելիքները հանրապետությունում այգեգործության, տնկանյութերի արտադրությամբ զբաղվող տնտեսություններին, տարեկան առնվազն երկու անգամ կազմակերպելով սեմինարներ/ուսուցումներ, դաշտային պրակտիկ պարապմունքներ՝ ծանոթացնելու ժամանակակից արդյունավետ այգիների հիմնման սկզբունքներին, որակյալ տնկանյութի աճեցման մեթոդներին, ոլորտի նորագույն տեխնոլոգիաներին,

2) ընկերությունը պարտավոր է սույն կետի 1-ին ենթակետի «գ.» պարբերությամբ սահմանված ներդրումների կատարումը հավաստող համապատասխան փաստաթղթերը ներկայացնել Հայաստանի Հանրապետության գյուղատնտեսության նախարարություն սույն կետի 1-ին ենթակետի «գ.» պարբերությամբ սահմանված ժամկետների ավարտից հետո 15-օրյա ժամկետում.

3) սույն կետի 1-ին ենթակետի «գ.» պարբերությամբ սահմանված ներդրումային պարտավորությունները չկատարելու կամ մինչև 50 տոկոսը կատարելու դեպքում ընկերությունը մեկ տարվա ընթացքում պարտավոր է կատարել նախատեսված, բայց չկատարած ներդրումներն ամբողջությամբ՝ միաժամանակ Հայաստանի Հանրապետության պետական բյուջե վճարելով տուժանք՝ չկատարված ներդրումների գումարի 5 տոկոսի չափով.

4) սահմանված ժամկետում նախատեսված ներդրումները 50 կամ ավելի տոկոսով կատարելու, սակայն ամբողջությամբ չկատարելու դեպքում ընկերությունը մեկ տարվա ընթացքում պարտավոր է կատարել նախատեսված և չկատարած ներդրումներն ամբողջությամբ` միաժամանակ Հայաստանի Հանրապետության պետական բյուջե վճարելով տուժանք՝ չկատարած ներդրումների գումարի 3 տոկոսի չափով.

5) սույն կետի 1-ին ենթակետի «ա.», «բ.», «գ.» և «դ.» պարբերություններով նախատեսված «Նորատունկ» փակ բաժնետիրական ընկերության պարտավորությունների կատարման նկատմամբ Հայաստանի Հանրապետության գյուղատնտեսության նախարարությունը իրականացնում է մոնիտորինգ.

6) սույն կետի 1-ին ենթակետով սահմանված պահանջի չկատարման կամ թերի կատարման դեպքում սույն որոշման հիման վրա կնքված պայմանագիրը ենթակա է միակողմանի լուծման.

7) սույն կետում նշված պայմանագրի նոտարական վավերացման և պայմանագրից ծագող գույքային իրավունքների պետական գրանցման ծախսերը ենթակա են իրականացման «Նորատունկ» փակ բաժնետիրական ընկերության միջոցների հաշվին:

Հավելված N1  
ՀՀ կառավարության 2017 թվականի  
…………………-ի ……N որոշման

**ՑԱՆԿ**

«**ՀԱՅԿԱԿԱՆ ՄԻՐԳ» ԲԱՑ ԲԱԺՆԵ­ՏԻՐԱԿԱՆ ԸՆԿԵՐՈՒԹՅԱՆԸ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ԻՐԵՆ ՊԱՏԿԱՆՈՂ ԳՈՒՅՔԻ ԵՎ ԿԱՏԱՐՎԱԾ ԲԱՐԵԼԱՎՈՒՄՆԵՐԻ**

|  |  |  |  |
| --- | --- | --- | --- |
| **Անվանումը** | **Քանակ** | **Սկզբնական արժեք**  **(դրամ)** | **Հաշվեկշռային արժեքը  (դրամ)** |
| Տնկարանի ոռոգման համակարգ | 1 | 2719333 | 2523424 |
| Խորքային հոր | 1 | 22819970 | 12290025 |
| Տեսահսկման համակարգ | 1 | 456900 | 421036 |
| Ցանկապատ | 1 | 15317786 | 12311876 |
| էլ.ենթակայան | 1 | 2892148 | 2056031 |
| Դեղձենի և նեկտարին՝ 250 ծառ | 1 | 1527586 | 1527586 |
| Առու հանող մեխանիզմ | 1 | 145000 | 81564 |
| Գութան 1L 425 | 1 | 456000 | 205935 |
| Խոտհնձիչի կտրող դանակ | 1 | 498000 | 225439 |
| Հողի փխրիչ 11 | 1 | 664000 | 299871 |
| Մոտոբլոկ | 1 | 820000 | 245024 |
| Տնկի հանող գութան CBC-1 Y | 1 | 2100000 | 1085000 |
| Տրակտոր OUQI 1204 | 1 | 10375000 | 4685484 |
| Տրակտորին կցվող հողաֆրեզ SOVEMA RP-2/200 | 1 | 1535000 | 693226 |
| Տրակտորով ղեկավարվող սրսկիչ | 1 | 2460000 | 735071 |
| Փխրեցուցիչ մոտոբլոկին կցվող | 1 | 287000 | 85758 |
| Ֆրեզ մոտոբլոկին կցվող | 1 | 656000 | 196019 |
| Հողի անցքափորիչ | 1 | 250000 | 166667 |
| Պատվաստի գործիք Omega UNO | 1 | 528403 | 352269 |
| **Ընդամենը** |  | 66508126 | 40187305 |

Հավելված N2   
ՀՀ կառավարության 2017 թվականի  
…………………-ի ……N որոշման

**ՑԱՆԿ**

«**ՀԱՅԿԱԿԱՆ ՄԻՐԳ» ԲԱՑ ԲԱԺՆԵ­ՏԻՐԱԿԱՆ ԸՆԿԵՐՈՒԹՅԱՆԸ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ԳՈՒՅՔԻ**

|  |  |  |  |  |  |  |  |
| --- | --- | --- | --- | --- | --- | --- | --- |
| **Ավտոմեքենայի մակնիշը, նույնականացման համարը և պետական համարանիշը** | **Թողարկման տարեթիվը** | **Գույնը** | **Քանակ** | **Սկզբնական արժեք**  **(դրամ)** | | **Հաշվեկշռային արժեքը  (դրամ)** | |
| Նիսսան Xtrail N1TANT31Z011-03248-001AA15 | 2012 | Մոխրագույն | 1 | 15260500 | 6935206 | |
| Նիվա – XTA212140D21 – 25605 – 816OV61 | 2013 | Սպիտակ | 1 | 5750000 | 2996595 | |
| Նիվա – XTA212140D21 – 36892 – 818OV61 | 2013 | Սպիտակ | 1 | 5750000 | 2996595 | |
| Նիվա – XTA212140D21 – 37029 – 817OV61 | 2013 | Սպիտակ | 1 | 5750000 | 2996595 | |
| **Ընդամենը** |  |  | **4** | **32510500** | **15924991** | |

Հավելված N3   
ՀՀ կառավարության 2017 թվականի  
…………………-ի ……N որոշման

**ՑԱՆԿ**

**ՕՏԱՐՄԱՆ ԵՆԹԱԿԱ ԳՈՒՅՔԻ**

|  |  |  |  |  |  |
| --- | --- | --- | --- | --- | --- |
| **Կազմակերպության անվանումը** | **Ավտոմեքենայի մակնիշը**  **և պետական համարանիշը** | **Թողարկման տարեթիվը** | **Քանակ** | **Սկզբնական արժեք**  **(դրամ)** | **Հաշվեկշռային արժեքը  (դրամ)** |
| «Բանջարաբոստանային և տեխնիկական մշակաբույսերի գիտական կենտրոն» ՊՈԱԿ | ՎԱԶ 21213, 854ՍԼ27 | 2000 | 1 | 630500 | 0 |
| «Սերմերի գործակալություն» ՊՈԱԿ | ՎԱԶ 21214, 029ՕՕ62 | 2007 | 1 | 4050000 | 1020000 |
| «Անասնաբուժասանիտարիայի և բուսասանիտարիայի ծառայությունների կենտրոն» ՊՈԱԿ | ՆԻՎԱ 2121, 358ԼՏ63 | 1993 | 1 | 1100000 | 0 |
|  | **Ընդամենը** |  | **3** | **5780500** | **1020000** |

**ՀԻՄՆԱՎՈՐՈՒՄ**

**«ՀԱՅԿԱԿԱՆ ՄԻՐԳ» ԲԱՑ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ԿԱՆՈՆԱԴՐԱԿԱՆ**

**ԿԱՊԻՏԱԼԸ ՆՎԱԶԵՑՆԵԼՈՒ, ԳՈՒՅՔ ԱՄՐԱՑՆԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ ՀԱՆՁՆԵԼՈՒ ՄԱՍԻՆ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

**1. Անհրաժեշտությունը**

Ընկերության տնօրենների խորհրդի 2017 թվականի մարտի 22-ի նիստում որոշում է կայացվել «Հավանություն տալ «Հայկական միրգ» ԲԲԸ-ի սեփականության իրավունքով հանձնված 15 հեկտար տնկարանի տարածքը մաքրասորտ տնկանյութի արտադրություն կազմակերպելու համար մասնագիտական կարողություններ ունեցող, ներդրում կատարելու պատրաստակամություն հայտնած «Նորատունկ» ՓԲԸ-ին անհատույց օգտագործման հանձնելու առաջարկին և դիմել ՀՀ վարչապետին գործընթացի իրականացման նպատակով համապատասխան հանձնարարական ստանալու համար:»

Ի կատարումն ՀՀ վարչապետի 2017 թվականի մարտի 31-ի N02/23.18/7899-17 հանձնարարականի Հայաստանի Հանրապետության կառավարությանն առընթեր պետական գույքի կառավարման վարչության (այսուհետ՝ Վարչությու) կողմից մշակվել է «Հայկական միրգ» բաց բաժնետիրական ընկերության կանոնադրական կապիտալը նվազեցնելու և գույք ամրացնելու մասին» ՀՀ կառավարության որոշման նախագիծը, որով առաջարկվում է Վարչությանն ամրացվող գույքը «Նորատունկ» ՓԲԸ-ին տրամադրել անհատույց, անժամկետ օգտագործման իրավունքով:

Քննարկման արդյունքում որոշվել է ներդրում կատարելու պատրաստակնությամբ գույքը «Նորատունկ» ՓԲԸ-ին հանձնել անհատույց օգտագործման: Անհատույց, անժամկետ օգտագործման պայմանագրով նախատեսվելու է հետևյալ պայմանները՝

1) նպատակային օգտագործել հողատարածքը՝ կազմակերպելով ցանքաշրջանառություն, պահպանելով հողի բերրիությունը և վերարտադրողականությունը,

2) 2018-2019 թվականների ընթացքում նշված հողատարածքի վրա ձևավորել ժամանակակից տեխնոլոգիաներով հագեցած ցուցադրական տնկարան և արտադրել կորիզավոր, հնդավոր և այլ պտղատեսակների բարձրորակ, ժամանակակից ինտենսիվ այգեգործության պահանջներին համապատասխան տնկիներ և արմատակալներ՝ տարեկան շուրջ 100 000 (հարյուր հազար) հատ.

3) պայմանագիրն ուժի մեջ մտնելուց հետո երկու տարվա ընթացքում կատարել 77 (յոթանասունյոթ) մլն դրամի ներդրումներ՝ որից 37 (երեսունյոթ) մլն դրամը պայմանագրի կնքումից հետո առաջին տարում, 40 (քառասուն) մլն դրամը երկրորդ տարում:

Նորատունկ ՓԲԸ-ի հիմնական ներդրումն է լինելու նոր տեխնոլոգիաների, նոր ագրոտեխնիկայի, պատվաստի նոր մեթոդների (միկրոպատվաստ, Օմեգա, ձմեռային և այլն) կիրառումը և ներդրումը հանրապետությունում, որոնց շնորհիվ կորիզավորների և հնդավորների կլոնային պատվաստակալների վրա պատվաստված բարձրակարգ տնկանյութի արտադրության համար պահանջվող ժամկետները կկրճատվեն, ինչպես նաև կարտադրվի տեղի կլիմայի համար ադապտացված տնկիներ «ինտենսիվ» «միջին ինտենսիվության» և «գերինտենսիվ» այգիներ հիմնելու համար.

4) անհրաժեշտության դեպքում տրամադրել իր փորձը ու գիտելիքները հանրապետությունում տնկանյութերի արտադրությամբ զբաղվող տնտեսություններին և անհատ մենատնտեսներին:

**2. Ընթացիկ իրավիճակը և խնդիրներ**

«Հայկական միրգ» բաց բաժնետիրական ընկերությունը (այսուհետ՝ Ընկերություն) հիմնադրվել է 2011 թվականի նոյեմբերի 3-ին ՀՀ կառավարության թիվ 1572-Ա որոշմամբ: Ընկերությունը ստեղծվել է Հայաստանի Հանրապետության (ՀՀ) և Գյուղատնտեսության զարգացման միջազգային հիմնադրամի (ԳԶՄՀ) միջև ստորագրված Ֆինանսավորման համաձայնագրի շրջանակներում` իրականացնելու Գյուղական կարողությունների ստեղծման ծրագրի «Հայկական միրգ» ենթաբաղադրիչը (այսուհետ՝ ՀՄ):

Ընկերության կողմից իրականացված ծրագրի հիմնական նպատակն էր` կորիզավոր պտղատեսակների և ընկուզենու արտադրության արդյունավետ կազմակերպման և արժեշղթայի բարելավման ճանապարհով հասնել անապահով մանրածավալ հողատերերի եկամուտների ավելացմանը:

2014 թվականին ԳԶՄՀ-ը Վերահսկողության պատվիրակության այցելության  (2-8 նոյեմբեր և 24 նոյեմբեր - 09 դեկտեմբեր) արդյուքում կազմված հուշագրով սահմանփակել է Ընկերության  գործունեությունը (դադարեցրել է տնկարանի գործունեությունը  և նոր այգիների հիմնումը, բացառել է հյուսվածքային լաբորատորիայի հիմնադրումը) և  վերաբաշխել է Ընկերությանը տրամադրվող երկարաժամկետ փոխառության՝ 6 998 000 ԱՄՆ դոլարը, այն տրամադրելով Գյուղական կարողությունների զարգացման ծրագրի այլ բաղադրիչին: Վերահսկողության պատվիրակության հուշագիրը ներկայացվել է Գյուղական տարածքների տնտեսական զարգացման Ծրագրի իրակականացման գրասենյակ և ՀՀ կառավարություն։ 2016 թվականի գարնանը ՀՀ կառավարությունը, գնահատելով ՀՄ բաղադրիչի արդյունքները, ձեռքբերումները և առաջընթացը, եկել է վերջնական եզրակացության, որ ընկերությունը չի կարող կայուն լինել այն ձևով, որով նախագծված է և իրականացվում է, ինչպես նաև հավելյալ ռեսուրսների տրամադրումը գոյություն ունեցող ծրագրին կլինի ֆինանսական միջոցների ուղղակի վատնում: Անհրաժեշտ է պահպահել ՀՄ-ի ձեռքբերումները և նվազեցնել կորուստները: 2016 թվականի հուլիսից ամբողջությամբ դադարեցվել է ընկերության ֆինանսավորումը:

Հանրապետությունում ինտենսիվ այգեգործության զարգացման նախապայմաններից է տեղական արտադրության բարձրորակ տնկանյութի արտադրությունը: Հողատարածքի օգտագործման նպատակն է արտադրել և առաջարկել ազգաբնակչությանը բարձր որակի, հիվանդություներից զերծ, բարձր բերքատվություն ապահովող, արտերկրում լայն տարածված ու մեծ պահանջարկ ունեցող սորտերի տնկանյութ, բավարարելով շուկայական պահանջարկը:

«Նորատունկ» ՓԲԸ-ն նախատեսում է նշված տարածքում հիմնել տնկարանային տնտեսություն՝ ապահովելով հողատարածքի նպատակային և ռացիոնալ օգտագործումը, զարգացնել համապատասխան ենթակառուցվածքներ, կազմակերպել վեգետատիվ եղանակով բազմացող ցածրաճ պատվաստակալների ու հայակական ծիրանենու արտադրությունը ցածրաճ պատվաստակալների վրա, պատվաստված ընկուզենու արտադություն, արտադրություն և մասնագիտական ուսուցողական դասընթացներ։ Զարգացնել համագործակցություն արտերկրի տնկարանների, գիտական հաստատությունների և միջազգային կառույցների հետ՝ այգեգործության նոր տեխնոլոգիաների ներդրման և փորձի փոխանակման նպատակով։

Պատվաստակալների արտադրությունը տարեց տարի կընդլայնվի և այն կհասցվի 500000 տարեկան՝ ապահովելու սեփական կարիքները և այլ տնկարաններին վաճառելու:

Բազմացումը կիրականացվի պատվաստի միջոցով բաց գրունտում։ Միաժամանակ կներդվի ձմեռային պատվաստի մեթոդը՝ կառուցելով համապատասխան տարածք։ Տնկանյութի արտադրությունը կիրականացվի 3 դաշտյա ցանքաշրջանառություն ապահովելու պայմաններում: Տաս հեկտարի վրա 3 դաշտյա ցանքաշրջանառություն կազմակերպելու դեպքում տարեկան 3 հեկտար կօգտագործվի տնկանյութի արտադրության համար՝ ապահովելով արդյունքում շուրջ 100 000 տնկի:

Տարածքում կանցկացվի ջրագիծ՝ ոռոգումը լիարժեք դարձնելու և ջրի կորուստը նվազագույնի հասցնելու համար: Մայրուտային այգում կանցկացվի կաթիլային ոռոգում: Ըստ անհրաժեշտության կկառուցվեն համապատասխան ենթակառուցվածքներ՝ ջրավազան, պահեստային տարածք և ալյն: Ձեռք կբերվեն անհրաժեշտ գործիքներ հատուկ տնկարանի համար:

Փորձացուցադրական նպատակների համար կհատկացվի հատուկ մաս։ Խորհրդատվական ծառայություններ կտրամադրվեն՝ ժամանակից պտղատու այգիների հիմնման, պտղատեսակների և սորտերի ճիշտ ընտրության, այգիների կառավարման և այլի մասնագիտական հարցերի վերաբերյալ։

ՀՀ գյուղատնտեսության նախարարությունը Վարչության է տրամադրել 2017 թվականի ապրիլի 21-ի դրությամբ «Հայկական միրգ» բաց բաժնե­տիրական ընկերությանը սեփականության իրավունքով իրեն պատ­­կանող՝ Հայաստան Հանրապետության Արմավիրի մարզի Վաղարշապատ քաղաքի ԳԿՏ հասցեում գտնվող`  66 340 000 դրամ գնահատված արժեքով անշարժ գույքը (սեփականության իրավունքի գրանցման վկայական` N 08112012-04-0260)  և 33 270 000 դրամ գնահատված արժեքով՝ անշարժ գույքը (սեփականության իրավունքի գրանցման վկայական` N 08112012-04-0261) անշարժ գույքի շուկայական արժեք գնահատման հաշվետվությունները՝ N 019/17 և N 018/17:

Այն պատվիրվել է «Հայկական միրգ» ԲԲԸ-ի կողմից: Գնահատման գործընթացն իրականացվել է «ԻՆՖՈԳՐՈՒՊ» ՍՊԸ-ի կողմից:

Անշարժ գույքի շուկայական արժեք գնահատման հաշվետվություններում ներառված են նաև «Հայկական միրգ» ԲԲԸ-ի հողատարածքի վրա կատարված բարելավումները, որոնք ընկերության հաշվեկշռում հաշվառված են որպես առանձին հիմնական միջոցներ առ 30.04.2017թ-ը: Այդ միջոցներն են՝ 1 հատ տնկարանի ոռոգման համակարգ, 1 հատ խորքային հոր, 1 հատ էլեկտրաենթակայան, 1 հատ Տեսահսկման համակարգ, ցանկապատ և դեղձենի և նեկտարին՝ 250 ծառ:

ՀՀ կառավարության 2012 թվականի հունիսի 14-ի N 782-Ա որոշման 2-րդ կետի համաձայն «Երկրագործության գիտական կենտրոն» պետական ոչ առևտրային կազմակերպությանն անհատույց և անժամկետ օգտագործման իրավունքով ամրացված 15 հեկտար` 74 480 000 դրամ գնահատված արժեքով հողատարածքը հետ վերցվել և սեփականության իրավունքով հանձնվել «Հայկական միրգ» բաց բաժնետիրական ընկերությանը: Ընկերության կողմից կատարել են 31 129 978 դրամ հաշվեկշռային արժեքով բարելավումները (տնկարանի ոռոգման համակարգ, խորքային հոր, էլեկտրաենթակայան, տեսահսկման համակարգ, ցանկապատ և բազմամյա տնկիներ (դեղձենի և նեկտարին՝ 250 ծառ), որը հաշվառված են ընկերության հաշվեկշռում:

**3. Տվյալ բնագավառում իրականացվող քաղաքականությունը**

Որոշման նախագծի ընդունման արդյունքում «Հայկական միրգ» բաց բաժնե­տիրական ընկերությանը սեփականության իրավունքով իրեն պատ­­կանող՝ Հայաստան Հանրապետության Արմավիրի մարզի Վաղարշապատ քաղաքի ԳԿՏ հասցեում գտնվող հողատարածքը իրեն բարելավումներով անհատույց, անժամկետ օգտագործման  իրավունքով կտրամադրվի «Նորատունկ» ՓԲԸ-ին:

Անհատույց, անժամկետ օգտագործման  պայմանագրով նախատեսվելու է հետևյալ պայմանները՝

1) նպատակային օգտագործել հողատարածքը՝ կազմակերպելով ցանքաշրջանառություն, պահպանելով հողի բերրիությունը և վերարտադրողականությունը,

2) 2018-2019 թվականների ընթացքում նշված հողատարածքի վրա ձևավորել ժամանակակից տեխնոլոգիաներով հագեցած ցուցադրական տնկարան և սույն որոշումն ուժի մեջ մտնելուց հետո 2-րդ տարվանից սկսած արտադրել կորիզավոր, հնդավոր և այլ պտղատեսակների բարձրորակ, ժամանակակից այգեգործության պահանջներին համապատասխան պտղատու տնկիներ և արմատակալներ՝ տարեկան շուրջ 100 000 (հարյուր հազար) հատ և իրացնի ներկրված համարժեք տնկանյութի տվյալ տարվա շուկայական գնից 30-50 % ցածր գնով.

3) պայմանագիրն ուժի մեջ մտնելուց հետո երկու տարվա ընթացքում կատարել 77 (յոթանասունյոթ) մլն դրամի ներդրումներ՝ որից 37 (երեսունյոթ) մլն դրամը պայմանագրի կնքումից հետո առաջին տարում, 40 (քառասուն) մլն դրամը՝ երկրորդ տարում:

3) անհատույց տրամադրել իր փորձը ու գիտելիքները հանրապետությունում այգեգործության, տնկանյութերի արտադրությամբ զբաղվող տնտեսություններին, գյուղացիական կոոպերատիվներին և անհատ մենատնտեսներին՝ տարեկան երկու անգամ կազմակերպելով սեմինարներ/ուսուցումներ, դաշտային պրակտիկ պարապմունքներ՝ ծանոթացնելու ժամանակակից արդյունավետ այգիների հիմնման սկզբունքներին, որակյալ տնկանյութի աճեցման մեթոդներին, ոլորտի նորագույն տեխնոլոգիաներին:

**4. Նախագծի մշակման գործընթացում ներգրավված ինստիտուտները, անձինք**

Հայաստանի Հանրապետության կառավարությանն առընթեր պետական գույքի կառավարման վարչություն, Հայաստանի Հանրապետության գյուղատնտեսության նախարարություն:

1. **Ակնկալվող արդյունքը**

2018-2019 թվականներին ընթացքում Վաղարշապատ համայնքում 15 հեկտարի վրա կձևավորվի ժամանակակից տեխնոլոգիաներով հագեցած ցուցադրական տնկարան, որը սկսած 2019 թվականից հնարավորություն կունենան տարեկան արտադրելու շուրջ 100.0 հազ. հատ ցածրաճ պտղատու տնկիներ՝ արտերկրից ներմուծված համարժեք տնկանյութի հետ համեմատ 30-50%-ով նվազ արժեքով: Ընկերությունը պայմանագիրն ուժի մեջ մտնելուց հետո երկու տարվա ընթացքում պարտավորվում է կատարել 77.0 (յոթանասունյոթ) միլիոն դրամի ներդրումներ:

6. Այլ տեղեկություններ

Չկա:

**ՏԵՂԵԿԱՆՔ**

**«ՀԱՅԿԱԿԱՆ ՄԻՐԳ» ԲԱՑ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ԿԱՆՈՆԱԴՐԱԿԱՆ**

**ԿԱՊԻՏԱԼԸ ՆՎԱԶԵՑՆԵԼՈՒ, ԳՈՒՅՔ ԱՄՐԱՑՆԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ ՀԱՆՁՆԵԼՈՒ ՄԱՍԻՆ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ**

**ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԸՆԴՈՒՆՎԵԼԻՔ ԱՅԼ**

**ԻՐԱՎԱԿԱՆ ԱԿՏԵՐԻ ԿԱՄ ԴՐԱՆՑ ԸՆԴՈՒՆՄԱՆ**

**ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ**

**ՄԱՍԻՆ**

Նախագծի ընդունման կապակցությամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա:

**ՏԵՂԵԿԱՆՔ**

**«ՀԱՅԿԱԿԱՆ ՄԻՐԳ» ԲԱՑ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ԿԱՆՈՆԱԴՐԱԿԱՆ**

**ԿԱՊԻՏԱԼԸ ՆՎԱԶԵՑՆԵԼՈՒ, ԳՈՒՅՔ ԱՄՐԱՑՆԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ ՀԱՆՁՆԵԼՈՒ ՄԱՍԻՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ**

**ՆԱԽԱԳԾԻ ԸՆԴՈՒՆՄԱՆ ԴԵՊՔՈՒՄ ՊԵՏԱԿԱՆ ԲՅՈՒՋԵՈՒՄ**

**ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ**

**ԲՅՈՒՋԵՆԵՐԻ ՎՐԱ ԱԶԴԵՑՈՒԹՅՈՒՆԸ**

Նախագծի ընդունման դեպքում պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումներ կամ նվազեցումներ չեն նախատեսվում: